text: Boltsaks fælder ukrainske cykeltyve 
  09 oktober 2014 kl. 04.20
  Politiet i Tønder blev natten til torsdag mistænkelige over en varebil ved rutebilstationen i Tønder. Varebilen førte dem til syv stjålne cykler.
  En dansk registreret varebil med to ukrainer gemte på lidt mere end dem selv i nat. I varebilen var nemlig en boltsaks og et tæppe med en cykel under.
  - Politiet i Tønder fatter mistanke, fordi varebilen kører rundt på rutebilsstationen midt om natten, siger vagtchefen hos Syd- og Sønderjyllands Politi til TV SYD.
  Politiet i Tønder fik varebilen til at køre til hjemmeadressen i Bredebro. Her fandt politiet yderligere seks cykler, hvor flere af dem var meldt stjålet. Den ene - en 19-årig mand - har ikke bopæl i Danmark og er derfor anholdt af politiet. Han skal senere i dag til afhøring.
  Patrulje fra Tønder har i nat anholdt en ukrainer og sikret 7 cykler. Flere af dem er efterlyst som stjålne. #politidk
  
  